Täna toimus  veel üks huvitav fenomen, mis mulle tundub viimase paari kuu jooksul kuidagi püsivaks trendiks muutumas. Nimelt võtsid minuga ühendust kaks pealinna tuttavat, endist seksisõbrukest. Aga nende tänased jutud olid äärmiselt asjalikud, üldinimlikel teemadel, pigem sellise hea seltsilise tasemel. Lihtsalt väga tuttav tuli endalgi ette see vajadus lihtsalt mõne natukene poolvõõrama inimesega oma hetkeelust rääkida, saada sellist neutraalsemat tagasisidet oma mõtetele ja tegudele. Olen heas mõttes meelitatud, et  selline usaldustasand on jäänud, kuigi seks juba tükk aega kadunud. Samas võiks ju puht naisena olla ka solvunud, et kas ma siis naisena neile enam pinget ei pakugi… aga hetkel pole see ka minu jaoks enam oluline, sest olen ise muutuste teel. Igatahes oli selline äärmiselt soe ja mõnus tunne, mis nende jutustamiste peale südamesse jäi …